CELEX: 32020D0552
Language: mt
Date: 2020-04-20 00:00:00
Title: Deċiżjoni ta’ Implimentazzjoni tal-Kummissjoni (UE) 2020/552 tal-20 ta’ April 2020 li temenda l-Annessi I u II tad-Deċiżjoni 2003/467/KE fir-rigward tal-istatus tal-Valle d’Aosta fl-Italja u tar-Reġjun Awtonomu tal-Azores fil-Portugall bħala uffiċjalment ħielsa mit-tuberkulożi, u fir-rigward tal-istatus ta’ bosta reġjuni tal-Portugall bħala uffiċjalment ħielsa mill-bruċellożi (notifikata bid-dokument C(2020) 2260) (Test b’rilevanza għaż-ŻEE)

22.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 127/19
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/552
         tal-20 ta’ April 2020
         li temenda l-Annessi I u II tad-Deċiżjoni 2003/467/KE fir-rigward tal-istatus tal-Valle d’Aosta fl-Italja u tar-Reġjun Awtonomu tal-Azores fil-Portugall bħala uffiċjalment ħielsa mit-tuberkulożi, u fir-rigward tal-istatus ta’ bosta reġjuni tal-Portugall bħala uffiċjalment ħielsa mill-bruċellożi
         
            
               (notifikata bid-dokument C(2020) 2260)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (1), u b’mod partikolari l-paragrafu 4 tal-Anness A.I u l-paragrafu 7 tal-Anness A.II tagħha,
         Billi:
         
                     (1)
                  
                  
                     Id-Direttiva 64/432/KEE tapplika għall-kummerċ ta’ annimali bovini fl-Unjoni. Din tistipula l-kundizzjonijiet li skonthom Stat Membru jew reġjun tiegħu jista’ jiġi ddikjarat uffiċjalment ħieles mit-tuberkulożi jew uffiċjalment ħieles mill-bruċellożi fir-rigward tal-merħliet ta’ annimali bovini.
                  
               
                     (2)
                  
                  
                     L-Artikolu 1(2) tad-Deċiżjoni tal-Kummissjoni 2003/467/KE (2) jipprevedi li r-reġjuni tal-Istati Membri mniżżla fil-Kapitolu 2 tal-Anness I tagħha jiġu ddikjarati uffiċjalment ħielsa mit-tuberkulożi fir-rigward tal-merħliet ta’ annimali bovini.
                  
               
                     (3)
                  
                  
                     L-Italja ppreżentat lill-Kummissjoni dokumentazzjoni li turi li r-reġjun tal-Valle d’Aosta jissodisfa l-kundizzjonijiet stabbiliti fid-Direttiva 64/432/KEE biex ikun rikonoxxut bħala reġjun uffiċjalment ħieles mit-tuberkulożi fir-rigward tal-merħliet bovini.
                  
               
                     (4)
                  
                  
                     Il-Portugall ippreżenta lill-Kummissjoni dokumentazzjoni li turi li r-Reġjun Awtonomu tal-Azores minbarra l-gżira ta’ São Miguel jissodisfa l-kundizzjonijiet stabbiliti fid-Direttiva 64/432/KEE biex ikun rikonoxxut bħala reġjun uffiċjalment ħieles mit-tuberkulożi fir-rigward tal-merħliet ta' annimali bovini.
                  
               
                     (5)
                  
                  
                     Wara li saret evalwazzjoni ta’ dik id-dokumentazzjoni ta’ sostenn, jenħtieġ li r-reġjun tal-Valle d’Aosta fl-Italja u r-Reġjun Awtonomu tal-Azores fil-Portugall, minbarra l-gżira ta’ São Miguel, jiġu rrikonoxxuti bħala uffiċjalment ħielsa mit-tuberkolożi fir-rigward tal-merħliet bovini.
                  
               
                     (6)
                  
                  
                     Għaldaqstant, jenħtieġ li l-Anness I tad-Deċiżjoni 2003/467/KE jiġi emendat skont dan.
                  
               
                     (7)
                  
                  
                     L-Artikolu 2(2) tad-Deċiżjoni 2003/467/KE jipprevedi li r-reġjuni tal-Istati Membri mniżżla fil-Kapitolu 2 tal-Anness II tagħha jiġu ddikjarati uffiċjalment ħielsa mill-bruċellożi fir-rigward tal-merħliet ta' annimali bovini.
                  
               
                     (8)
                  
                  
                     Il-Portugall ippreżenta lill-Kummissjoni dokumentazzjoni li turi li r-reġjuni amministrattivi (distritos) ta’ Aveiro, Viseu, Guarda, Coimbra, Leiria u Castelo Branco fir-reġjun amministrattiv superjuri (região) ta’ Centro jissodisfaw il-kundizzjonijiet stabbiliti fid-Direttiva 64/432/KEE biex ikunu rikonoxxuti bħala reġjuni uffiċjalment ħielsa mill-bruċellożi fir-rigward tal-merħliet ta’ annimali bovini.
                  
               
                     (9)
                  
                  
                     Wara li saret evalwazzjoni ta’ dik id-dokumentazzjoni ta’ sostenn, jenħtieġ li r-reġjuni amministrattivi (distritos) ta’ Aveiro, Viseu, Guarda, Coimbra, Leiria u Castelo Branco fil-Portugall jiġu rikonoxxuti bħala uffiċjalment ħielsa mill-bruċellożi fir-rigward tal-merħliet bovini.
                  
               
                     (10)
                  
                  
                     Għalhekk jenħtieġ li l-Anness II tad-Deċiżjoni 2003/467/KE jiġi emendat skont dan.
                  
               
                     (11)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Annessi I u II tad-Deċiżjoni 2003/467/KE huma emendati f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, l-20 ta’ April 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977/64.
         
            (2)  Id-Deċiżjoni tal-Kummissjoni 2003/467/KE tat-23 ta’ Ġunju 2003 li tistabbilixxi l-istatus ta’ xi Stati Membri u reġjuni fl-Istati Membri bħala uffiċjalment ħielsa mit-tuberkolosi, bruċellosi u lewkosi bovina enżootika fir-rigward tal-merħliet ta’ annimali bovini (ĠU L 156, 25.6.2003, p. 74).
      
      
         
            ANNESS
            L-Annessi I u II tad-Deċiżjoni 2003/467/KE huma emendati kif ġej:
            
                        (1)
                     
                     
                        fil-Kapitolu 2 tal-Anness I tad-Deċiżjoni 2003/467/KE, l-entrati għall-Italja u l-Portugall huma sostitwiti b’dan li ġej:
                        
                                     
                                 
                                 
                                    “Fl-Italja:
                                    
                                                —
                                             
                                             
                                                Ir-Reġjun tal-Abruzzo: Il-Provinċja ta’ Pescara,
                                             
                                          
                                                —
                                             
                                             
                                                Il-Provinċja ta’ Bolzano,
                                             
                                          
                                                —
                                             
                                             
                                                Ir-Reġjun tal-Emilia-Romagna,
                                             
                                          
                                                —
                                             
                                             
                                                Ir-Reġjun tal-Friuli-Venezia Giulia,
                                             
                                          
                                                —
                                             
                                             
                                                Ir-Reġjun tal-Lazio: Il-Provinċji ta’ Frosinone, Rieti, Viterbo,
                                             
                                          
                                                —
                                             
                                             
                                                Ir-Reġjun tal-Liguria,
                                             
                                          
                                                —
                                             
                                             
                                                Ir-Reġjun tal-Lombardia,
                                             
                                          
                                                —
                                             
                                             
                                                Ir-Reġjun tal-Marche: Il-Provinċji ta’ Ancona, Ascoli Piceno, Fermo, Pesaro-Urbino,
                                             
                                          
                                                —
                                             
                                             
                                                Ir-Reġjun tal-Piemonte,
                                             
                                          
                                                —
                                             
                                             
                                                Ir-Reġjun ta’ Sardenja: Il-Provinċji ta’ Cagliari, Medio-Campidano, Ogliastra, Olbia- Tempio, Oristano,
                                             
                                          
                                                —
                                             
                                             
                                                Ir-Reġjun tat-Toskana,
                                             
                                          
                                                —
                                             
                                             
                                                Il-Provinċja ta’ Trento,
                                             
                                          
                                                —
                                             
                                             
                                                Ir-Reġjun tal-Umbria,
                                             
                                          
                                                —
                                             
                                             
                                                Ir-Reġjun tal-Valle d’Aosta,
                                             
                                          
                                                —
                                             
                                             
                                                Ir-Reġjun tal-Veneto.
                                             
                                          
                              
                                     
                                 
                                 
                                    Fil-Portugall:
                                    
                                                —
                                             
                                             
                                                Ir-Região Algarve: id-distritos kollha,
                                             
                                          
                                                —
                                             
                                             
                                                Ir-Região Autónoma dos Açores, minbarra l-Ilha de São Miguel.”
                                             
                                          
                              
                  
                        (2)
                     
                     
                        fil-Kapitolu 2 tal-Anness II tad-Deċiżjoni 2003/467/KE, l-entrata għall-Portugall hija sostitwita b’dan li ġej:
                        
                                     
                                 
                                 
                                    “Fil-Portugall:
                                    
                                                —
                                             
                                             
                                                Ir-Região Algarve: id-distritos kollha,
                                             
                                          
                                                —
                                             
                                             
                                                Ir-Região Autónoma dos Açores: Ilhas de Corvo, Faial, Flores, Graciosa, Pico, Santa Maria,
                                             
                                          
                                                —
                                             
                                             
                                                Ir-Região Centro: distritos Aveiro, Viseu, Guarda, Coimbra, Leiria, Castelo Branco.”